Berlingske Tidende, 1835-02-26
En duelig Hjulmand, som forstaaer at forfærdige alt Slags Træarbeide, henhørende til Maskinvæsenet, Snedkeriet m. m., ønsker Condition paa en Herregaard til 1ste Mai eller strax. Anviisning gives i Lille Larsbjørnstræde No. 186, 2den Sal. En noget brugt, men stærk og i enhver Henseende suffisant Wienervogn, i Særdeleshed skikket til Reisevogn, staaer til Salg i Store Fiolstræde No. 204. og 205, hos Smedemester Jørgensen.